สกัดน้ำมันมินท์ การใช้สารสกัดจากใบมินท์
อย่าง วอดก้าหรือเครื่องดื่มแอลกอฮอลล์ดีกรีสูงๆ ถือว่าเป็นตัวเลือกที่ดี เพราะมีทั้งส่วนผสมของน้ำและแอลกอฮอลล์ที่จะช่วยละลายน้ำมันออกมาได้ ในขณะเดียวกัน น้ำส้มสายชูแอปเปิลไซเดอร์หรือกลีเซอรีนก็สามารถนำมาใช้แทนได้เช่นกัน แต่จะได้สารสกัดที่เข้มข้นน้อยกว่าและเก็บไว้ได้ระยะสั้นกว่าการใช้ของเหลวอื่นๆ การทำสารสกัดโฮมเมดนั้น ก็เหมือนกับสารสกัดวนิลาที่หาซื้อได้ตามร้านขายของทั่วไป คือใช้ในปริมาณเล็กน้อย ซึ่งแอลกอฮอลล์จะเห็นผลได้ไม่ชัดเท่า  สำหรับใบมินท์แห้ง ใช้วอดก้าที่มีแอลกอฮอลล์ 45–60% สำหรับใบมินท์สด เพราะมันมีน้ำอยู่ในใบอยู่แล้ว จึงต้องใช้วอดก้าที่มีแอลกอฮลล์ 90–95% หั่นใบมินท์สดๆ ให้เป็น 2-3 ส่วน หรือบดขยี้ด้วยที่รองแก้วสะอาดๆ แล้วน้ำมันจะออกมามากขึ้นในรูปของเหลว สำหรับใบมินท์แห้งนั้นสามารถขยี้ได้โดยมือของคุณเอง หรือจะทิ้งมันไว้อย่างนั้นเลยก็ได้  ล้างใบมินท์สดก่อนที่จะหั่นด้วยล่ะ ไม่จำเป็นต้องตัดก้านมินท์ออก แต่ให้ทิ้งใบที่เป็นมันหรือมีสีเข้ม เพราะใบมินท์เหล่านั้นอาจเน่าแล้ว แช่มินท์เอาไว้ในเหยือก แล้วเว้นที่ว่างในเหยือกสัก 1.25 เซนติเมตรเพื่อเป็นที่อยู่ให้น้ำมันที่สกัดออกมา คุณจะใช้ใบมินท์ใบเล็กๆ ก็ได้ แต่ก็จะได้กลิ่นและรสที่สกัดออกมาได้น้อยกว่า เมื่อใส่ใบมินท์ลงไปแล้ว ให้รินแอลกอฮอลล์หรือของเหลวอื่นๆ ตามลงในเหยือกจนท่วมใบมินท์ทั้งหมด แล้วค่อยปิดฝาเหยือกให้แน่นหนา ตอนแรกใบมินท์จะพากันลอยขึ้นมา จะลองใช้ช้อนกดลงไปดูก็ได้ แต่มันจะจมลงไปเองเมื่อผ่านไปไม่กี่วัน ระยะเวลาที่จะทิ้งมันไว้ก็ขึ้นอยู่กับความเข้มข้นของสารสกัดที่คุณต้องการ แต่โดยปกติแล้วจะใช้เวลาประมาณ 4-8 สัปดาห์ คนส่วนใหญ่มักจะเก็บเหยือไว้ในที่มืด เพราะแสงอาทิตย์จะทำให้สารสกัดหมดอายุได้ไว อย่าลืมนำเหยือกออกมาเขย่าประมาณ 2-3 นาทีสัก 2 ครั้งต่อสัปดาห์ เพื่อทำให้กรรมวิธีผ่านไปอย่างรวดเร็วขึ้น คุณจะลองชิมส่วนผสมสักเล็กน้อยดูเพื่อตัดสินใจก็ได้ว่าความเข้มข้นระดับนี้เพียงพอสำหรับคุณแล้วหรือยัง รินของเหลวลงไปในที่กรองกาแฟเพื่อกรองใบมินท์และตะกอนออก แล้วเก็บสารสกัดจากใบมินท์เอาไว้ในขวดแก้วสีน้ำตาลเพื่อป้องกันสารสกัดจากแสงอาทิตย์ที่จะลดอายุการใช้งานลง ซึ่งจะสามารถเก็บได้นานถึง 6 เดือนหรือมากกว่า แต่ยิ่งเก็บนานก็จะยิ่งลดความเข้มข้นลงไปทีละน้อย ถ้าสารสกัดมีกลิ่นของวอดก้าติดอยู่ด้วย หรือไม่เข้มข้นตามที่ใจต้องการ ให้ทิ้งเหยือกเอาไว้อีกสักอาทิตย์โดยวางที่กรองกาแฟสดหรือคลุมผ้าไว้แทนฝา แล้วแอลกอฮอลล์บางส่วนจะระเหยไปเอง คนสารสกัด 1-3 หยดที่อยู่ในช็อคโกแลตร้อน น้ำร้อน หรือชาสมุนไพรให้เข้ากัน แต่ถ้าสารสกัดของคุณไม่เข้มข้น จะใส่เพิ่มก็ย่อมได้ เพราะมันมีส่วนผสมของแอลกอฮอลล์เพียงเล็กน้อย ฉะนั้นจึงไม่ต้องกลัวว่าจะรู้สึกมึนเมาเลยแม้สักนิด การดื่มเปปเปอร์มินท์จะช่วยเรื่องระบบย่อยอาหาร แต่ให้หลีกเลี่ยงถ้าหากว่าคุณเป็นโรคกรดไหลย้อน (เสียดท้อง) หรือเป็นไส้เลื่อน ใส่สารสกัดลงไปสักครึ่งช้อนชา (2.5 มิลลิลิตร) ก็เพียงพอแล้วสำหรับบราวนี่สักถาด หรือเมอแรงค์สักชุด คุณอาจต้องใส่ลงไปทดลองดูเสียก่อน เพราะสารสกัดที่ทำขึ้นเองนั้นย่อมมีความเข้มข้นสูง บางสูตรขนม เช่น ฟรอสติ้ง ก็จะสามารถผสมให้เข้ากันได้โดยง่ายและทดสอบรสชาติได้ทันที สารสกัดเปปเปอร์มินท์สามารถใช้ไล่มด แมลงวัน และผีเสื้อกลางคืนได้ แต่ไม่ค่อยให้ผลอะไรกับพวกหนูเท่าไร  โดยใช้สำลีชุบสารสกัดให้ชุ่มแล้วนำไปวางในที่ที่พบแมลงเหล่านั้น หมั่นเปลี่ยนก้อนสำลีสัก 2 ครั้งต่อสัปดาห์ อย่าปล่อยให้สัตว์เลี้ยงของคุณเข้าใกล้ก้อนสำลีล่ะ มีงานวิจัยออกมาว่าน้ำมันเปปเปอร์มินท์อาจมีส่วนช่วยเพิ่มสมาธขึ้นได้ โดยหยดสารสกัดลงบนผ้าแล้วดมก่อนที่จะเข้าเรียน และดมอีกก่อนที่จะเริ่มสอบ หรือเวลาใดก็ตามที่รู้สึกเครียดหรือเหนื่อย ผสมสารสกัดสักสองสามหยดเข้ากับน้ำมันอัลมอนด์ น้ำมันมะกอก เชียร์บัตเตอร์ หรือน้ำมันอื่นๆ ที่มีคุณสมบัติปกป้องผิวหนัง ถูมันไปมาบริเวณอกเพื่อช่วยเรื่องการหายใน หรือทาบริเวณกล้ามเนื้อ ข้อต่อที่มีอาการเมื่อยล้า หรือทาลงบนผื่นที่เกิดขึ้นจากสารพิษจากต้นไม้ก็ย่อมได้ นอกจากนี้ถ้าถูวนบริเวณหน้าผากและขมับ ก็จะช่วยบรรเทาอาการปวดหัวได้อีกด้วย
เลือกของเหลวที่จะนำมาใช้ในการสกัด. หั่นหรือขยี้ใบมินท์. ใส่ใบมินท์และของเหลวที่เลือกใช้ลงในเหยือกที่ปิดฝาได้. ทิ้งเหยือกเอาไว้หลายๆ อาทิตย์ แล้วนำมาเขย่าดูบ้าง. กรองของเหลวลงขวดสีน้ำตาล. หยดลงในเครื่องดื่มร้อนๆ สัก 2-3 หยด. ให้รสชาติกับขนมอบ. ไล่แมลง. ใช้มินท์ในการฟื้นความทรงจำและช่วยเพิ่มสมาธิ. เจือจางกับน้ำมันเพื่อใช้กับผิวหนัง.
https://www.wikihow.com/Extract-Mint-Oils-from-Leaves https://www.wikihow.com/Extract-Mint-Oils-from-Leaves
Extracting Mint Oil Using Mint Extract Tincture